બાળકથી માંડીને વડીલો સુધી દરેકને તેમનું સન્માન વ્હાલું હોય છે. આપ નોટિસ કરજો કે જો બાળકનું પણ બધાની હાજરીમાં અપમાન કરવામાં આવશે તો તેમની ભાવના ઘવાશે અને તેમની ભાવના આહત થયા બાદ તેમનાથી સારા વર્તનની અપેક્ષા ન રાખી શકાય. જો તમે ઇચ્છતા હો કે સંતાન મનમાની ન કરે અને તમારી સામે અને બહારની દુનિયામાં આદર્શ વર્તન કરે તો તમારે પણ સંતાનનું સન્માન કરવું પડશે. તેમને કોઈની હાજરીમાં ટોકવાથી ખાસ બચવું જોઇએ.